3. การประกอบธุรกิจของแต่ละสายผลิตภัณฑ์

3 ( 1 ) ลักษณะของผลิตภัณฑ์หรือบริการหลัก

บริษัทอิตาเลียนไทย ดีเวล๊อปเมนต์ จำกัด (มหาชน) ประกอบธุรกิจรับเหมาก่อสร้าง
ทั้งภายในและภายนอกประเทศ โดยมีผลงานการก่อสร้างตั้งแต่โครงการอาคารขนาดกลางประเภท
อาคารสำนักงาน โรงแรม จนถึงโครงการขนาดใหญ่ประเภทศูนย์การค้า ท่าอากาศยาน
นอกจากนี้ยังดำเนินการก่อสร้างโครงการสาธารณูปโภคต่าง ๆ ได้แก่ ถนน สะพาน ทางรถไฟ
ระบบ ทางด่วน รวมถึงโครงการวางท่อขนส่งน้ำมันและก๊าซ งานสร้างเขื่อนและโรงไฟฟ้า
ซึ่งต้องใช้ความชำนาญและเทคโนโลยีระดับสูง
โดยสรุปแล้วสามารถแบ่งประเภทการก่อสร้างออกเป็น 9 ประเภท ตามลักษณะงานดังนี้

1. การก่อสร้างอาคารสำนักงาน และโรงแรม

2. การก่อสร้างโรงงานอุตสาหกรรมขนาดใหญ่

3. การวางระบบท่อขนส่ง

4. การก่อสร้างทางหลวงแผ่นดิน ทางรถไฟ ระบบทางด่วน

5. การก่อสร้างสนามบิน ท่าเรือและงานทางทะเล

6. การสร้างเขื่อน อุโมงค์ และโรงผลิตกระแสไฟฟ้า

7. งานระบบโครงสร้างเหล็ก

8. งานระบบการสื่อสารและโทรคมนาคม

9. งานด้านการพัฒนาเหมืองแร่และถ่านหิน

1.การก่อสร้างอาคารสำนักงาน อาคารชุด ตึกสูง และโรงแรม ( Large–scale Building
Construction )

การก่อสร้างอาคารสูง, โรงแรมขนาดใหญ่, ศูนย์การค้า, โรงพยาบาล,
อาคารที่พักผู้โดยสารของท่าอากาศยาน,ศูนย์ประชุมนานาชาติ และมหาวิทยาลัยต่างๆ
ล้วนแต่เป็นผลงานอันน่าภาคภูมิใจ ที่บริษัทได้สามารถก่อสร้างจนแล้วเสร็จหลายๆโครงการ
ซึ่งแต่ละโครงการต้องอาศัยเทคโนโลยีสมัยใหม่และเทคนิคการก่อสร้างที่ทันสมัย
เพื่อให้บรรลุวัตถุประสงค์ที่ท้าทายความสามารถตามที่สถาปนิกและวิศวกรนักออกแบบชั้นนำได้สร้างจินตนาการอันล้ำเลิศต่อโครงสร้างเหล่านั้นโดยอาศัยทีมงานที่มีคุณภาพภายใต้การบริหารโครงการของทีมวิศวกรที่สูงด้วยประสบการณ์
เพื่อให้การปฏิบัติงานของบริษัทมีประสิทธิภาพยิ่งขึ้น ทางบริษัทจึงได้จัดส่วนสนับสนุนขึ้นภายในองค์กร
โดยจัดให้มีฝ่ายออกแบบทั่วไป, ฝ่ายออกแบบด้านสถาปัตยกรรม, โรงงานหล่อคอนกรีตสำเร็จรูป,
โรงงานประกอบโครงสร้างเหล็กที่อาศัยคอมพิวเตอร์ในการควบคุมการทำงาน
และจัดทีมงานผู้เชี่ยวชาญพร้อมอุปกรณ์พิเศษในการติดตั้ง
ซึ่งส่วนสนับสนุนนี้จะช่วยให้ก่อสร้างโครงการต่าง ๆ แล้วเสร็จอย่างมีประสิทธิผล

  -------------------------------------------------- --------------------
  โครงการในอดีต                                       มูลค่างาน ( ล้านบาท )

  1. หมู่บ้านนักกีฬาเอเชียนเกมส์ ครั้งที่ 13                    1,745

  2. ศูนย์การค้าซีคอนสแควร์                               1,585

  3. อาคารยิมเนเซี่ยม ( เอเชียนเกมส์ ครั้งที่ 13 )            1,529

  4. อาคารสำนักประชุมของ สหประชาชาติ UN – ESCAP         1,027

  5. ปลาแดงคอมเพล็กซ์                                  1,020

  6. อาคารสิริกิตติ์ รพ. จุฬาลงกรณ์                         702

  7. อาคารเฉลิมพระบารมี โรงพยาบาลศิริราช                 695

  8. อาคารปฏิบัติการศูนย์คอมพิวเตอร์ ธนาคารกสิกรไทย          621

  9. ปรับปรุงโรงแรมโอเรียนเต็ล                           584

  10. ศูนย์การค้า บิ๊กซี ซุปเปอร์เซ็นเตอร์ , สาขาอุบลราชธานี     184

  11.                                                172
  อาคารศาลาประชาคมและสนามกีฬาในร่มศูนย์เยาวชน(ไทย-ญี่ปุ่น)   

  12. ก่อสร้างโรงแรมริเวอร์เฮาส์ จ.เชียงราย                118

  13. ปรับปรุงและต่อเติมอาคารโรงเรียนจิตรลดา               55

                                                     
  -------------------------------------------------- --------------------

  -------------------------------------------------- --------------------
  โครงการปัจจุบัน                                       มูลค่างาน ( ล้านบาท )

  1. ก่อสร้างอาคารเซ็นเตอร์ พอยท์ คอนโดมิเนียม              342

  2. อาคารพักอาศัย อาร์ ซี เอ สวีท                        67

  3. โครงการก่อสร้างโรงแรม อมารี ปาล์มแลนด์               62
  -------------------------------------------------- --------------------

2.การก่อสร้างโรงงานอุตสาหกรรมขนาดใหญ่ ( Industrial Plants & Factories )

ด้วยประสบการณ์กว่า 45 ปี
ทำให้บริษัทเป็นที่ยอมรับว่าเป็นบริษัทก่อสร้างของคนไทยที่มีประสบการณ์ในการงานโครงสร้าง,การติดตั้งอุปกรณ์ไฟฟ้า
และอุปกรณ์เครื่องจักรกล ภายในโรงงานอุตสาหกรรมขนาดใหญ่ทุกๆ ประเภท ได้แก่
โรงงานผลิตปูนซิเมนต์, โรงกลั่นน้ำมัน, คลังน้ำมัน, โรงงานบำบัดน้ำเสีย, โรงงานผลิตเหล็ก
และอื่นๆ อีกมากมาย ภายใต้ทีมงานบริหารการก่อสร้างที่มีประสิทธิภาพ
การประสานงานที่ดีระหว่างผู้มีส่วนเกี่ยวข้องทุกกลุ่มของโครงการ ได้แก่ เจ้าของโครงการ,
บริษัทที่ปรึกษา รวมทั้งการใช้แรงงานที่มีประสบการณ์สูง ทำให้บริษัทสามารถก่อสร้างโรงงาน
และติดตั้งอุปกรณ์สำคัญๆ ที่ต้องการความถูกต้องและแม่นยำในการก่อสร้างได้อย่างมีประสิทธิภาพ
และดำเนินการแล้วเสร็จตามวัตถุประสงค์ของโครงการ
ก่อให้เกิดโรงงานอุตสาหกรรมที่ทันสมัยมากมาย ภายใต้ผลการก่อสร้างของอิตาเลียนไทย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. สถานีบรรจุและแยกสินค้ากล่องลาดกระบัง                   1,141

  2. โรงกรองน้ำประปามหาสวัสดิ์ (ระยะที่ 1 )                 1,103

  3. โรงกลั่นน้ำมันสตาร์ปิโตรเลี่ยม                           922

  4. โรงกรองน้ำดื่มและผลิตน้ำประปาบางเขน                   625

  5. โรงงานระยองโอเลฟินส์                               586

  6. โครงการจัดการน้ำเสียที่คลองด่าน จ.สมุทรปราการ           406

  7. โรงกรองน้ำประปามหาสวัสดิ์ (ระยะที่ 2 )                 396

  8. ระบบสาธารณูปโภค นิคมอุตสาหกรรมเอเชีย                 285

  9. โรงงานปูนซีเมนต์ของบริษัท ปูนซีเมนต์นครหลวง จำกัด         251

  10. งานโยธาระบบระบายความร้อน COCO ระยะที่ 3 ของบริษัท    240
  มารูบินี                                               

  11. โรงงานเหล็กรีดร้อนของกลุ่มบริษัทสหวิริยา                 187

  12. โรงงานผลิตเบียร์ จ.กำแพงเพชร                       164

  13. โรงงานทอผ้า บ.โรงงานทอผ้าเพชรเกษม(1983) จำกัด      129

  14. โครงการก่อสร้างสถานีสูบน้ำคลองสนามชัย ตอนคลองหัวกระบือ  113

  15. ก่อสร้างโรงงานบริษัท แคนเดิลเอ็มไพร์ จำกัด              70
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. งานโยธาจี –1 สำหรับโครงการก่อสร้างโรงงานเอเซีย ซิลิโคน  115
  โมโนเมอร์                                            

                                                      
  --------------------------------------------------- -------------------

3. การวางท่อขนส่งน้ำมัน ท่อขนส่งแก๊ส ท่อจ่ายน้ำ ท่อร้อยสายไฟใต้ดินและถังเก็บน้ำมันขนาดใหญ่

( Pipeline works and Tank Farm )

การก่อสร้างอุโมงค์ส่งน้ำ, ท่อน้ำมัน, ท่อส่งแก๊ส จากจุดหนึ่งไปยังอีกจุดหนึ่ง
มีวัตถุประสงค์เพื่อให้เกิดความสะดวกในการขนส่ง และลดปริมาณรถบรรทุกที่ใช้ในการขนส่ง
ซึ่งมีผลทำให้ลดค่าใช้จ่ายและบรรเทาปัญหาด้านจราจร
สำหรับความยากง่ายในการก่อสร้างขึ้นอยู่กับพื้นที่ในการก่อสร้างว่าเป็นอย่างไร เช่น พื้นที่เป็นดิน,
ทราย, หรือหิน แนวทางที่จะวางตัดผ่านถนน, ผ่านลำคลอง,ผ่านแม่น้ำ หรือตัดผ่านทะเล
ซึ่งกรรมวิธีในการก่อสร้างขึ้นอยู่กับพื้นที่ๆ ตัดผ่าน เช่น ถ้าพื้นที่กว้างๆ
จะใช้การขุดเปิดหน้าดินแล้ววางท่อ, ถ้าตัดผ่านถนนจะใช้วิธีการเจาะแล้วดันท่อผ่าน
สำหรับการวางท่อผ่านทะเลจะใช้วิธีการวางถ่วงให้จมที่ก้นทะเลนอกจากนั้นยังมีการวางท่อร้อยสายไฟฟ้าใต้ดิน
ซึ่งจะผ่านพื้นที่ ที่มีการจราจรคับคั่ง
จึงต้องใช้เทคโนโลยีพิเศษโดยวางสายไฟฟ้าใต้ดินโดยไม่จำเป็นต้องขุดเปิดหน้าดิน
ซึ่งจะไม่เป็นการรบกวนสภาพจราจร สำหรับเทคโนโลยีนี้บริษัทได้จากการจัดตั้งกิจการร่วมค้ากับ
Skanska Lundby ซึ่งเป็นผู้นำเทคโนโลยีล่าสุดจากยุโรปมาใช้ในการดำเนินการ

  ----------------------------------------------------- -----------------
  โครงการในอดีต                                          มูลค่างาน ( ล้านบาท
                                                        )

  1. ท่อขนส่งน้ำมัน ช่องนนทรี – บางปะอิน ( FPT )               1,632

  2. ท่อขนส่งน้ำมัน ศรีราชา – สระบุรี ( Thappline )            1,339

  3. ออกแบบและสร้างบ่อท่อร้อยสายไฟฟ้า จิตรลดา                 646

  4. คลังน้ำมันบางปะอิน จังหวัดพระนครศรีอยุธยา                  496

  5. วางท่อก๊าซและติดตั้งสถานีวัดและควบคุมแรงดันก๊าซ โรงไฟฟ้าบางบ่อ 409

  6. วางท่อลอดใต้แม่น้ำเจ้าพระยา ของโครงการบำบัดน้ำเสีย         406
  จ.สมุทรปราการ                                          

  7. ท่อส่งน้ำของการประปานครหลวง สัญญา PIT-403              370

  8. ท่อร้อยสายไฟฟ้าใต้ดินขนาด 230 เค.วี. (สถานีย่อยธนบุรีใต้ –    235
  ถนนตก)                                                

  9. วางท่อก๊าซโรจนะ และสถานีเอ็มเเอนด์อาร์                   208

  10. ท่อส่งน้ำของการประปานครหลวง สัญญา NIPT-1              162

  11. วางท่อน้ำมันใต้ทะเลของโรงกลั่นน้ำมันไทยออยล์               125

  12. วางท่อก๊าซบ่อวิน                                      112
  ----------------------------------------------------- -----------------

  ----------------------------------------------------- -----------------
  โครงการปัจจุบัน                                          มูลค่างาน ( ล้านบาท
                                                        )

  1. บ่อพัก และ อุโมงค์สายไฟฟ้าขนาด 230 เค.วี ( ลาดพร้าว –     1,066
  วิภาวดี )                                               

  2. ท่อรวบรวมน้ำเสียและบ่อพัก โครงการบำบัดน้ำเสียรวมระยะที่ 1 (  1,028
  ส่วนที่ 3 )                                              

  3. โครงการออกแบบรวมก่อสร้างระบบบำบัดน้ำเสียรวมระยะที่ 4      814

  4. วางท่อประปาและงานที่เกี่ยวข้องสัญญา PIT – 705 จำนวน 6     170
  เส้นทาง                                                
  ----------------------------------------------------- -----------------

4.การก่อสร้างทางหลวงแผ่นดิน ทางรถไฟ สะพาน จนถึงระบบทางด่วน

การก่อสร้างทางหลวงในช่วงแรก เป็นการดำเนินการเองของภาครัฐหรือผู้รับเหมาจากต่างประเทศ
จนถึงปี พ.ศ. 2506 ทางรัฐบาลไทยจึงเปิดโอกาสให้ผู้รับเหมาเอกชนในประเทศ
เข้าร่วมประมูลเพื่อดำเนินงาน ซึ่งบริษัทได้ปฏิบัติงานสร้างทางตั้งแต่ระดับง่ายที่สุด
คือการทำถนนลูกรัง แล้วเพิ่มระดับความยากขึ้น เป็นการทำทางหลวงสายต่างๆ,
ทำสะพานข้ามแม่น้ำขนาดใหญ่, สะพานกลับรถจนถึงระบบทางด่วนยกระดับต่าง ๆ
นอกจากนี้ยังเข้าร่วมดำเนินการโครงการที่จัดว่าทำได้ยากที่สุด
เนื่องจากต้องก่อสร้างผ่านพื้นที่ย่านธุรกิจที่แออัดที่สุด ได้แก่
โครงการก่อสร้างสะพานยกระดับข้ามจุดตัดในกรุงเทพมหานคร, โครงการรถไฟฟ้าธนายง
(บีทีเอส)ซึ่งเป็นโครงการขนาดใหญ่โครงการแรกของประเทศไทย
และโครงการก่อสร้างรถไฟใต้ดินของการรถไฟฟ้าขนส่งมวลชนแห่งประเทศไทย
ซึ่งโครงการดังกล่าวนี้ต้องอาศัยการจัดการด้านการบริหารการก่อสร้างที่มีประสิทธิภาพที่สุดเพราะเป็นโครงการขนาดใหญ่ที่มีความยาก
และต้องการเทคโนโลยี่สมัยใหม่ในการดำเนินการ

สำหรับการก่อสร้างทางรถไฟในปัจจุบัน
ทางการรถไฟแห่งประเทศไทยได้วางนโยบายในการปรับปรุงการสร้างทางรถไฟเป็นแบบรางคู่ทั้งหมดทั่วประเทศ
อิตาเลียนไทยได้เป็นบริษัทแรกที่เข้าดำเนินการในการสร้างทางรถไฟแบบรางคู่

โดยร่วมมือกับบริษัทโคจิเฟอร์ ซึ่งเชี่ยวชาญการใช้เทคโนโลยีสมัยใหม่สำหรับการวางราง
เพื่อสนับสนุนโครงการดังกล่าว บริษัทฯ
จึงสร้างโรงงานผลิตหมอนคอนกรีตชนิดพิเศษที่ใช้ในการวางรางรถไฟ ณ. อำเภอวิหารแดง จังหวัด
สระบุรี นอกจากนี้บริษัทยังรับติดตั้งรางรถไฟของระบบรถไฟฟ้าธนายง (บีทีเอส)
ซึ่งเป็นโครงการรถไฟลอยฟ้าโครงการแรกของประเทศไทยอีกด้วย

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. โครงการรถไฟฟ้าธนายง ( บีทีเอส )                     16,624

  2. ทางด่วนยกระดับ ดอนเมือง – รังสิต                      3,620

  3. ทางด่วนรามอินทรา – อาจณรงค์                         3,234

  4. ทางรถไฟรางคู่ ตอนที่ 1 ( รังสิต – ชุมทางบ้านภาชี )        2,680

  5. ทางรถไฟสายคลอง 19 ถึงแก่งคอย                       2,645

  6. ทางขึ้นลงทางด่วนมหานคร                              1,852

  7. ถนนสายตลิ่งชัน – พุทธมณฑลสาย 2 ( ตอนที่ 3 )            1,443

  8. ทางด่วนขั้นที่ 2 ในส่วนย่านพหลโยธิน กับวงแหวนส่วนกลาง      1,400

  9. งานถนนไชยา – พุนพิน                                957

  10. สะพานวัดนครอินทร์ สัญญา EW-1                        802

  11. ซ่อมแซมถนนสายดาลตัน พาส สัญญาที่ 1                   252
  (ถนนริตา–อาริตาโอ),ประเทศฟิลิปปินส์                       
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. รถไฟฟ้ามหานคร สายเฉลิมรัชมงคล                       14,116

  2. ทางรถไฟรางคู่ ตอนที่ 2 ส่วนที่ 1 ( หัวหมาก – ฉะเชิงเทรา ) 5,368

  3. งานรถไฟฟ้าที่ประเทศไต้หวัน                            4,504

  4. ทางรถไฟรางคู่ ตอนที่ 2 ช่วงที่ 3 และ 4( ภาชี             3,552
  –มาบกระเบาและลพบุรี )                                 

  5. สะพานรับสา ในประเทศบังคลาเทศ                       1,314

  6. งานถนนในประเทศอินเดีย                              1,224

  7. ถนนสายพิษณุโลก – อุตรดิตถ์                            1,188

  8. สะพานวัดนครอินทร์ สัญญา EW-2                         1,015

  9. งานถนนช่วง HULHUMALE , ประเทศมัลดีฟส์                342

  10. งานก่อสร้างถนนโครงการจตุรทิศตะวันออก ช่วง ค.          324

  11. งานถนนอิโลอิโล ฟิลิปปินส์                             243
  --------------------------------------------------- -------------------

5. การก่อสร้างสนามบิน ท่าจอดเรือ ท่าเรือน้ำลึก และงานทางทะเลอื่นๆ ( Airports,
Jetty, Deep-sea Port and Other Marine Works )

ประสบการณ์การก่อสร้างสนามบินของบริษัทฯ ได้เริ่มต้นมาตั้งแต่ปี 2506
โดยก่อสร้างสนามบินทหารของอเมริกัน ของหน่วย OICC จากนั้นก็มีการก่อสร้างโครงการต่างๆ
เกี่ยวกับสนามบินได้แก่การสร้างอาคารผู้โดยสารระหว่างประเทศของสนามบินดอนเมือง,ก่อสร้างส่วนขยายของสนามบินภูเก็ต,ปรับปรุงพื้นที่สำหรับสนามบินสุวรรณภูมิเรื่อยไปจนถึงการก่อสร้างสนามบินนานาชาติมันฑะเลย์ในสหภาพเมียนม่าร์

บริษัทฯ ยังคงครองความเป็นผู้นำในด้านงานรับเหมาก่อสร้างทางทะเล
ไม่ว่าจะเป็นการขุดลอกร่องน้ำ, งานทำเขื่อนกันคลื่น และการก่อสร้างท่าเรือน้ำลึก
ซึ่งบริษัทฯมีความภาคภูมิใจที่จะกล่าวได้ว่า
เป็นบริษัทของคนไทยบริษัทแรกที่มีประสบการณ์ในด้านการก่อสร้างท่าเรือพานิชย์ขนาดใหญ่ของเมืองไทย
เพื่อรองรับโครงการพัฒนาชายฝั่งตะวันออก ซึ่งมีความสามารถในการขนถ่ายสินค้า
และสามารถรองรับได้ทั้ง เรือคอนเทนเนอร์ เรือภายในประเทศ เรือสินค้าเกษตร และเรือบริการ
พร้อมติดตั้งระบบสาธารณูปโภคอย่างครบครัน

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. ท่าเรือน้ำลึกแหลมฉบัง เฟส 2 ระยะที่ 1 จ. ชลบุรี           9,173

  2. ท่าอากาศยานสากลกรุงเทพแห่งใหม่ ( สนามบินสุวรรณภูมิ)      7,873

  3. สนามบินนานาชาติมันฑะเลย์ สหภาพเมียนม่าร์                5,668

  4. งานต่อเติมอาคารผู้โดยสารระหว่างประเทศ สนามบินดอนเมือง ( 2,109
  ระยะที่ 2 )                                           

  5. ท่าเรือน้ำลึกมาบตาพุด จ. ระยอง                        1,782

  6. ท่าเรือน้ำลึกแหลมฉบัง จ. ชลบุรี                         1,378

  7. ท่าเรือน้ำลึกมาบตาพุด ระยะที่ 2 จ. ระยอง                762

  8. ท่าเรือเอนกประสงค์ เอ – 2 แหลมฉบัง                   489

  9. คลองประปาฝั่งตะวันตก ช่วงที่ 2 (สัญญา G-WR-2C/2) นครปฐม 437

  10. คลองประปาฝั่งตะวันตก ช่วงที่ 2 (สัญญา G-WR-2A/2,2B/1)  435
  กาญจนบุรี                                             

  11. งานขุดลอกและถมทะเล จ. ปัตตานี                      403

  12. ท่าเรือเอนกประสงค์ เอ –1 แหลมฉบัง                   329

  13. ระบบป้องกันน้ำท่วมริมคลองบางกอกน้อย                   275

  14. งานขุดลอกร่องน้ำกระบี่ จ. กระบี่                       195

  15. ท่าเทียบเรือประมงแหลมงอบ จ.ตราด                    70
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  1. งานประกอบและติดตั้งโครงหลังคาเหล็ก สนามบินสุวรรณภูมิ      1,602

  2. งานก่อสร้างอาคารผู้โดยสารและอาคารเทียบเครื่องบิน         1,023
  สนามบินสุวรรณภูมิ                                       

  3. งานตอกเข็มฐานรากอาคารพักผู้โดยสาร สนามบินสุวรรณภูมิ      962

  4. งานติดตั้งระบบไฟฟ้า อาคารผู้โดยสารสนามบินสุวรรณภูมิ        782

  5. ฟื้นฟูเร่งด่วนท่าเรือสีหนุวิลล์ ประเทศกัมพูชา                 599

  6. สร้างโครงเหล็กหลังคาเหล็กที่พักผู้โดยสาร สนามบินสุวรรณภูมิ    597

  7. ระบบสาธารณูปโภคของสนามบินสุวรรณภูมิ                   448

  8. เขื่อนป้องกันการกัดเซาะบริเวณชายฝั่งทะเลอ่าวไทยตอนบน      366
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  9. ระบบป้องกันน้ำท่วมริมแม่น้ำเจ้าพระยา                     206
  (ช่วงสะพานกรุงเทพ-สะพานพระราม 9 )                     

  10. ก่อสร้างท่าเทียบเรือ เกาะพงัน                         194

  11. ระบบประปาภายในอาคารผู้โดยสารท่าอากาศยานสุวรรณภูมิ     154

  12. ขุดลอกบำรุงรักษาร่องน้ำกันตัง จ. ตรัง                   79
  --------------------------------------------------- -------------------

6. การก่อสร้างเขื่อนอเนกประสงค์ อุโมงค์ และโรงงานผลิตกระแสไฟฟ้า ( Multi – Purpose
Hydro – Electric Dams, Tunnels and, Power Plant )

เป็นผลงานอีกด้านหนึ่งของบริษัทฯ ที่มีความภูมิใจที่จะกล่าวว่า บริษัทฯ
เป็นบริษัทของคนไทยเพียงแห่งเดียวที่มีประสบการณ์ การสร้างเขื่อนขนาดใหญ่
และเล็กมาแล้วมากมายในประเทศไทย โดยเฉพาะอย่างยิ่งเขื่อนเขาแหลมที่จังหวัดกาญจนบุรี
ซึ่งเป็นเขื่อนเอนกประสงค์ขนาดใหญ่ และเป็นโครงการที่ต้องใช้เทคโนโลยีขั้นสูง
มีความยากลำบากมากที่สุดเป็นอันดับหนึ่งในด้านวิศวกรรมที่เคยมีมาในประเทศไทย
โดยต้องทำการก่อสร้างผนังกันน้ำใต้ดิน (Diaphram Wall) ลึกถึง 50 เมตร
เพื่อควบคุมทิศทางของน้ำให้อยู่ในส่วนที่กำหนดและไม่ให้เกิดผลการทบต่อโครงสร้างของตัวเขื่อน
รวมถึงการจัดทำอุโมงค์ผันน้ำขนาดใหญ่ในช่วงการก่อสร้าง
มีการจัดทำระบบระบายน้ำสำหรับการชลประทานและการผลิตไฟฟ้าท้ายเขื่อนด้วย

นอกจากอุโมงค์ผันน้ำในโครงการสร้างเขื่อนต่างๆ แล้ว บริษัทฯ
ยังได้ก่อสร้างอุโมงค์รถไฟขนาดใหญ่สูง 6.5 เมตร กว้าง 7.5 เมตร ทะลุช่องเขายาว 1.2
กิโลเมตร เพื่อใช้ในการเดินทางของรถไฟสายคลอง 19 – แก่งคอย
โดยการทำงานจะเป็นการระเบิดหินและขุดจากปลายทั้งสองด้านเข้าหากันและพบกันที่จุดกึ่งกลาง
ซึ่งต้องใช้ความถูกต้องและแม่นยำในการก่อสร้าง

บริษัท ฯ ได้ก่อสร้างโรงไฟฟ้าชนิดต่างๆ ได้แก่ โรงไฟฟ้าพลังความร้อน,โรงไฟฟ้าพลังน้ำ และ
โรงไฟฟ้าพลังกังหันไอน้ำ มากมายในส่วนต่าง ๆ ของประเทศ
ขึ้นอยู่กับความเหมาะสมของแหล่งพลังงาน รวมถึงการสร้างโรงไฟฟ้าย่อยขนาดต่าง ๆ
เพื่อขยายกำลังส่งไฟฟ้าไปยังจุดที่ต้องการพลังงาน

  --------------------------------------------------- -------------------
  โครงการในอดีต                                        มูลค่างาน ( ล้านบาท )

  1. เขื่อนเขาแหลม จ. กาญจนบุรี                           5,229

  2. เขื่อนทดน้ำบางประกง                                 943

  3. โรงไฟฟ้าพลังงานความร้อนร่วม จ.ระยองและ จ. สมุทรปราการ 708

  4. เขื่อนแม่มาว จ. เชียงใหม่                             258

  5. โรงไฟฟ้าพระนครใต้ ระยะ 2                           230

  6. สถานีไฟฟ้าย่อยจตุจักร                                 220

  7. สถานีไฟฟ้าย่อยบางชัน                                 53

  8. โรงไฟฟ้าย่อยชลบุรี อ่าวไผ่ และ ระยอง                   41

  9. อาคารควบคุมโรงไฟฟ้าราชบุรี Block 1 และ 2             34
  --------------------------------------------------- -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  - ไม่มี -                                             

                                                      
  --------------------------------------------------- -------------------

7. งานระบบโครงสร้างเหล็ก (Steel Structure)

งานชนิดนี้มีองค์ประกอบหลักที่แตกต่างจากโครงสร้างทั่วๆไปโดยเน้นหนักในวัตถุดิบประเภทเหล็กกล้า
ส่วนใหญ่จะเป็นการผลิตและประกอบชิ้นส่วนพร้อมอุปกรณ์ ก่อนที่จะนำไปติดตั้งในสถานที่จริง
ตัวอย่างเช่น งานสะพานลอยรถยนต์ข้ามถนนและทางแยกในเขตกรุงเทพมหานคร,
งานโครงสร้างอาคารสูง, เสาไฟฟ้าแรงสูง หรือโครงหลังคาของอาคารยิมเนเซี่ยม
ซึ่งปัจจุบันบริษัทฯ มีหน่วยงานที่รับผิดชอบ โดยเป็นโรงงานผลิตและประกอบชิ้นส่วนโครงเหล็กอยู่ 3
แห่งมีกำลังผลิตรวม 30,000 ตันต่อปี

  ------------------------------------------------------------ -------------------
  โครงการในอดีต                                                 มูลค่างาน ( ล้านบาท )

  1. สะพานลอยรถยนต์ข้ามทางแยก 15 แห่ง ในเขตกรุงเทพมหานคร           4,108

  2. งานโครงเหล็ก โรงไฟฟ้า ลิกไนต์แม่เมาะ 4-11                      625

  3. งานโครงเหล็ก โรงไฟฟ้า ลิกไนต์แม่เมาะ 12-13                     362

  4. งานโครงเหล็กอาคารเอ็มไพร์ทาวเวอร์                             189

  5. งานโครงเหล็กส่วน Bay 5 ของ บ.ไทยน็อกซ์ ระยะที่ 2                127

  6. งานโครงเหล็กที่เหมืองแม่เมาะ                                   117

  7. ติดตั้งสะพานเหล็ก ข้ามแม่น้ำนครชัยศรี ของรถไฟรางคู่ ตอนที่ 2           90

  8. งานโครงเหล็กโรงกลั่นน้ำมันสตาร์ปิโตรเลียม                         74

  9. งานติดตั้งโครงสร้างเหล็กของสายพานและเครื่องบดโรงไฟฟ้าแม่เมาะ       40

  10.                                                          38
  สะพานทางเชื่อมระหวางอาคารเกษรพลาซ่า,อัมรินทร์พลาซ่าและไฮแอทเอราวัณ   

  กับสถานีรถไฟฟ้าบีทีเอส                                            

  11. ติดตั้งโครงเหล็กงาน COCO แหลมฉบัง                             34
  ------------------------------------------------------------ -------------------

  --------------------------------------------------- -------------------
  โครงการปัจจุบัน                                        มูลค่างาน ( ล้านบาท )

  - ไม่มี -                                             

                                                      
  --------------------------------------------------- -------------------

8.งานระบบการสื่อสาร และโทรคมนาคม (Telecommunication Outside Plant
Networks)

ตามแผนพัฒนาเศรษฐกิจและสังคมแห่งชาติ ฉบับที่ 7
ได้ส่งเสริมและยกระดับสาธารณูปการในประเทศ
และเพื่อให้เป็นการรองรับการขยายตัวของภาคอุตสาหกรรมในประเทศและเพื่อดึงดูดนักลงทุนจากต่างประเทศ
ดังนั้นระบบงานสื่อสารและโทรคมนาคมจึงต้องขยายขอบข่ายอย่างรวดเร็ว
ซึ่งการติดตั้งระบบสื่อสารและโทรคมนาคมจะประกอบไปด้วย การขุดวางท่อร้อยสาย, การทำบ่อพัก,
การวางสายทองแดงและสายไฟเบอร์ออปติก รวมทั้งติดตั้งระบบควบคุมการทำงาน
สำหรับงานประเภทนี้บริษัทฯ ได้ร่วมมือกับบริษัทฯ ที่มีความชำนาญโดยเฉพาะ ในการออกแบบ,
จัดหา, ติดตั้ง และทดสอบ จนมีผลงานที่ลุล่วงไปแล้วหลายๆ โครงการ

ปัจจุบันการวางท่อส่งน้ำมันและการวางท่อแก๊สไปยังจุดต่างๆ ในประเทศ
ก็ต้องมีระบบการสื่อสารติดตั้งไปด้วย
เพื่อทราบข้อมูลและปัญหาทุกอย่างที่เกี่ยวข้องกับผลิตภัณฑ์ที่ส่งออกไป
ดังนั้นการประสานงานของฝ่ายก่อสร้างกับฝ่ายติดตั้งระบบสื่อสารจะต้องควบคู่ไปด้วยกัน
เพราะจะต้องวางสายไฟเบอร์ออปติกไปพร้อมกับท่อดังกล่าว
โดยอาศัยเทคโนโลยีสมัยใหม่ในการดำเนินการเพื่อความมั่นใจได้ว่าสายไฟเบอร์ออฟติกที่ติดตั้งไปจะต้องไม่เสียหายในระหว่างการก่อสร้าง

  ------------------------------------------------------ ----------------
  โครงการในอดีต                                           มูลค่างาน (ล้านบาท
                                                         )

  1. โครงการโทรศัพท์ 1 ล้านเลขหมาย                          4,414

  2. โครงการขยายข่ายโทรศัพท์ 800,000 เลขหมาย                2,872

  3. ระบบเชื่อมโยง ออปติกไฟเบอร์ ระหว่างขอนแก่น - เชียงใหม่      152
  ------------------------------------------------------ ----------------

  ------------------------------------------------------ ----------------
  โครงการปัจจุบัน                                           มูลค่างาน (ล้านบาท
                                                         )

  1. จ้างเหมาก่อสร้างข่ายสายและท่อร้อยสายโทรศัพท์ 100,000        679
  เลขหมาย                                                
  ------------------------------------------------------ ----------------

9. งานด้านการพัฒนาเหมืองแร่และถ่านหิน

ปัจจุบันบริษัทฯได้ประมูลงานขุดและขนแร่ถ่านหินเพิ่มขึ้นจากงานที่เคยทำมาในอดีต เพราะบริษัท ฯ
มีศักยภาพความพร้อมในด้านเครื่องมือ เครื่องจักรเกี่ยวกับการทำการสำรวจ ขุดขนดินและถ่านหิน
โดยการใช้สายพานลำเลียงช่วยในการขนย้ายดินหรือถ่านหินขึ้นมาจากบริเวณด้านล่างของเหมือง

  ------------------------------------------------------ ----------------
  โครงการปัจจุบัน                                           มูลค่างาน (ล้านบาท
                                                         )

  1. งานขุดขนดินและถ่านหินเหมืองแม่เมาะ จ.ลำปาง สัญญาที่ 5        10,983

  2. งานขุดขนดินและถ่านหินที่บ้านมูด่อง ประเทศพม่า                 2,101
  ------------------------------------------------------ ----------------

3(2) การตลาดและภาวะการแข่งขัน

ในภาวะที่ตลาดการแข่งขันในธุรกิจอุตสาหกรรมก่อสร้างมีการแข่งขันสูงมาก
สืบเนื่องจากที่ปริมาณงานก่อสร้างในภาครัฐบาลที่ลดลงอย่างมากเมื่อเปรียบเทียบกับผู้ประกอบธุรกิจในภาคนี้
รวมทั้งปริมาณงานในภาคเอกชน
ซึ่งงานก่อสร้างขนาดใหญ่ที่เกิดขึ้นใหม่ในช่วงสองปีที่ผ่านมามีน้อยมาก
จึงทำให้การแข่งขันที่จะได้งานสูงมากและมีผลทำให้งานที่ได้รับมามีราคาต่ำ

ดังนั้นบริษัทฯ
จึงได้กำหนดนโยบายและกลยุทธ์การแข่งขันในตลาดอุตสาหกรรมก่อสร้างในช่วงระยะเวลานี้
ดังต่อไปนี้คือ

1.  การแข่งขันงานในภาครัฐบาล โดยเฉพาะในโครงการก่อสร้างขนาดใหญ่ที่จะมีขึ้นใหม่ อาทิเช่น
    โครงการก่อสร้างสนามบินสุวรรณภูมิ (สนามบินหนองงูเห่า)
    ซึ่งมีสัญญาก่อสร้างหลายสัญญาในวงเงินก่อสร้างที่ค่อนข้างสูง ทางผู้บริหารของบริษัทฯ
    ได้กำหนดนโยบายไว้ว่า จะต้องเสนอราคาที่สามารถแข่งขันกับบริษัทคู่แข่งขันได้
    เพื่อให้ได้งานก่อสร้างขนาดใหญ่มารองรับ อันจะมีผลให้การดำเนินงานของบริษัทฯ
    มีความต่อเนื่องต่อไป

2.  บริษัทฯ มีข้อได้เปรียบบริษัทคู่แข่งขันในการประมูลงานก่อสร้างโครงการของรัฐบาล
    ซึ่งทางผู้บริหารของบริษัทฯ ได้กำหนดนโยบายให้พัฒนาความสามารถในด้านต่าง ๆ
    อยู่ตลอดเวลาเพื่อรักษาข้อได้เปรียบเหล่านี้ไว้
    เช่นความพร้อมในเรื่องเครื่องมืออุปกรณ์ในการก่อสร้างทั้งจำนวน ประเภท
    และการบำรุงรักษาสภาพการใช้งาน
    ความพร้อมในเรื่องความรู้ความสามารถและจำนวนของวิศวกรที่มีประสบการณ์ในการทำงานก่อสร้างในโครงการของภาครัฐ
    ความพร้อมในเรื่องเทคโนโลยีใหม่รวมถึงการเรียนรู้เพิ่มเติมอยู่ตลอดเวลา
    รวมถึงความสามารถในการร่วมมือกับบริษัทก่อสร้างจากต่างประเทศซึ่งมีเทคโนโลยีใหม่ ๆ
    ในรูปของกิจการร่วมค้า เป็นต้น

3.  กลยุทธ์การแข่งขันเพื่อให้ได้งานใหม่
    จะต้องเน้นในเรื่องของราคาที่จะประมูลงานเป็นอันดับแรก
    โดยให้มีหลักเกณฑ์ในการคงไว้ซึ่งคุณภาพ มาตรฐานของงาน ระยะเวลาในการดำเนินการ
    เพื่อคงไว้ซึ่งผลงานที่ได้คุณภาพและมีคุณภาพที่จะรักษาชื่อเสียงของบริษัทฯ ให้ดีตลอดไป

4.  งานของบริษัทฯ ที่มีอยู่ในมือและกำลังดำเนินการอยู่
    ทางผู้บริหารได้กำหนดนโยบายให้มีการควบคุมค่าใช้จ่ายในการลดต้นทุนในการดำเนินการ,
    การควบคุมค่าใช้จ่ายโดยให้เพิ่มความเข้มงวด การบริหารงานในโครงการต่าง ๆ ของบริษัทฯ
    เพื่อเร่งรัดให้การดำเนินการก่อสร้างโครงการต่าง ๆ
    ที่ได้รับมาสำเร็จตามเป้าหมายและส่งมอบก่อนระยะเวลาสิ้นสุดงาน
    แต่ยังต้องคงไว้ซึ่งคุณภาพของงาน

5.  นอกเหนือจากงานในประเทศดังที่กล่าวมา บริษัทฯ
    ยังมีนโยบายหางานในต่างประเทศโดยเฉพาะประเทศเพื่อนบ้าน
    และประเทศในแถบภูมิภาคเอเซีย
    ในงานก่อสร้างโครงสร้างพื้นฐานขนาดใหญ่ที่เป็นงานที่ได้รับการสนับสนุนทางการเงินจากสถาบันการเงินที่น่าเชื่อถือได้
    เช่น ธนาคารพัฒนาเอเซีย และ JBIC เป็นต้น
    ซึ่งงานดังกล่าวจะเป็นงานที่เปิดการแข่งขันให้มีการประมูลงานระหว่างประเทศ
    โดยกำหนดคุณสมบัติผู้เข้าแข่งขันไว้ในเกณฑ์สูง ซึ่งเท่าที่ผ่านมาบริษัทฯ
    มีผลงานตามคุณสมบัติที่สามารถเข้าร่วมแข่งขันได้

ภาวะการแข่งขันและคู่แข่งขัน

ธุรกิจรับเหมาก่อสร้างในประเทศไทยมีการแข่งขันค่อนข้างสูง
ดังจะเห็นได้จากจำนวนบริษัทที่ประกอบธุรกิจรับเหมาก่อสร้างทั้งบริษัทไทย บริษัทต่างชาติ
และบริษัทไทยร่วมทุนกับบริษัทต่างชาติ ซึ่งเป็นสมาชิกของสมาคมอุตสาหกรรมก่อสร้างไทย [ Thai
Contractors Association (TCA) ] จำนวนกว่า 1,000 บริษัท
อย่างไรก็ดีปัจจัยที่เป็นตัวสนับสนุนความสามารถในการแข่งขันในอุตสาหกรรมการก่อสร้าง
ได้แก่วัตถุดิบ โดยการเปลี่ยนแปลงของราคาวัตถุดิบจะมีผลกระทบต่ออุตสาหกรรมการก่อสร้าง
เนื่องจากมูลค่าของวัตถุดิบจะคิดเป็นประมาณร้อยละ 29 ของต้นทุนการก่อสร้างทั้งหมด ดังนั้น
บริษัทรับเหมาก่อสร้างที่มีบริษัทในเครือซึ่งประกอบธุรกิจในอุตสาหกรรมวัสดุก่อสร้างย่อมเป็นปัจจัยที่เกื้อหนุนที่สำคัญ
หากอยู่ในภาวะขาดแคลนวัสดุก่อสร้างหรือในภาวะความผันผวนของราคาวัสดุก่อสร้าง
นอกจากปัจจัยทางด้านวัตถุดิบแล้ว Sub–Contractor แรงงาน ความชำนาญและประสบการณ์
การร่วมทุนได้รับความช่วยเหลือทางเทคโนโลยีและมีพันธมิตรทางการค้า
ยังเป็นปัจจัยที่สำคัญในการสนับสนุนความสามารถในการแข่งขันในอุตสาหกรรม

ผู้ที่ประกอบธุรกิจในอุตสาหกรรมก่อสร้างสามารถแบ่งออกได้ตามลักษณะของงานที่ใช้ความชำนาญและเทคโนโลยี
โดยบริษัท อิตาเลียนไทย ดีเวล๊อปเมนต์ จำกัด (มหาชน) จะจัดอยู่ในกลุ่มที่มีความชำนาญงาน
และใช้เทคโนโลยีสูงในการดำเนินงาน ในกลุ่มดังกล่าวมีทั้งบริษัทไทยและต่างชาติที่มีความสามารถ
มีความชำนาญงาน และใช้เทคโนโลยีสูงเช่นกัน รายชื่อคู่แข่งขันของบริษัทฯ เฉพาะรายที่สำคัญ
และส่วนแบ่งการตลาดของแต่ละรายโดยคำนวณจากรายได้สำหรับปี 2545 ของทั้ง 8 รายรวมกัน
มีดังนี้

  ---------------------------------------------------- ------------------
  ชื่อบริษัท                                               ส่วนแบ่งตลาด (ร้อยละ)

  1. บริษัท อิตาเลียนไทย ดีเวล๊อปเมนต์ จำกัด (มหาชน)           53.02%

  2. บริษัท ช.การช่าง จำกัด (มหาชน)                        18.21%

  3. บริษัท ชิโนไทย – เอ็นจิเนียริ่ง จำกัด (มหาชน)              10.41%

  4. บริษัท คริสเตียนี และนิลเส็น จำกัด (มหาชน)                5.99%

  5. บริษัท เนาวรัตน์พัฒนาการ จำกัด (มหาชน)                  5.84%

  6. บริษัท สยามซินเท็ค คอนสตรัคชั่น จำกัด (มหาชน)             4.90%

  7. บริษัท อีเอ็มซี จำกัด (มหาชน)                           1.33%

  8. บริษัท พีเออี (ประเทศไทย) จำกัด (มหาชน)                0.30%

  รวม                                                  100.00%
  ---------------------------------------------------- ------------------

นอกเหนือจากงานในประเทศที่กล่าวมาแล้ว บริษัทฯ ยังมีนโยบายหางานในต่างประเทศ
โดยเฉพาะประเทศเพื่อนบ้านและประเทศในแถบภูมิภาคเอเชีย
ในงานก่อสร้างประเภทโครงสร้างพื้นฐานขนาดใหญ่ที่ได้รับการสนับสนุนทางการเงินจากสถาบันการเงินที่น่าเชื่อถือได้
เช่น ธนาคารพัฒนาเอเชีย (ADB), World Bank หรือ JBIC เป็นต้น
ซึ่งงานเหล่านี้จะเป็นงานที่เปิดการแข่งขันให้มีการประมูลงานระหว่างประเทศ (International
Bidding) โดยมีหลักเกณฑ์การพิจารณา

คุณสมบัติผู้เข้าแข่งขันไว้ในเกณฑ์สูง ซึ่งเท่าที่ผ่านมา โดยเฉพาะในประเทศอินเดียและฟิลิปปินส์
ส่วนใหญ่แล้วบริษัทท้องถิ่นในประเทศจะไม่ผ่านคุณสมบัติที่กำหนดไว้ดังกล่าว
ผู้เข้าแข่งขันส่วนใหญ่จึงเป็นบริษัทต่างชาติด้วยกัน เช่นบริษัทจากประเทศจีน เกาหลี ญี่ปุ่น
หรือประเทศอื่น ๆ จากยุโรป ซึ่งการแข่งขันกับประเทศเหล่านี้ บริษัทฯ มีข้อได้เปรียบหลายประการ
โดยเฉพาะต้นทุนการบริหารโครงการที่ต่ำกว่า รวมทั้งการที่บริษัทฯ มีเครื่องจักรเป็นของตนเอง
สามารถส่งออกไปยังประเทศที่มีโครงการก่อสร้างในราคาที่ต่ำกว่าการว่าจ้างผู้รับเหมาท้องถิ่น
หรือต่ำกว่าราคาค่าเช่าเครื่องจักรจากผู้ประกอบการในท้องถิ่นนั้น ๆ

ข้อได้เปรียบของบริษัทฯ เมื่อเทียบกับคู่แข่ง

1.  บริษัท อิตาเลียนไทย ดีเวล๊อปเมนต์ จำกัด (มหาชน)
    เป็นบริษัทที่มีชื่อเสียงเป็นที่รู้จักกันในวงการ ธุรกิจก่อสร้างมานานกว่า 45 ปี
    มีผลงานที่ดีเด่นและประสบความสำเร็จทั้งภาคราชการและเอกชน
    เมื่อเปรียบเทียบกับคู่แข่งรายอื่นแล้ว บริษัทฯ เป็นบริษัทที่มีประวัติการดำเนินงานยาวนานที่สุด

2.  บริษัทฯ มีทีมผู้บริหารที่มีประสบการณ์มายาวนาน ในธุรกิจการรับเหมาก่อสร้าง
    รวมทั้งมีทีมวิศวกร และบุคลากรด้านแรงงานที่มีความชำนาญในงานโยธา
    รวมไปถึงอุปกรณ์เครื่องจักรเครื่องมือก่อสร้างที่เพียบพร้อมกว่าคู่แข่งขันรายอื่น

3.  เมื่อรวมบริษัทในเครือเข้าด้วยกันแล้ว บริษัทฯ จะมีบริการครบวงจรในธุรกิจก่อสร้าง
    เช่นโรงงานผลิตเหล็กเส้น โรงงานม้วนท่อเหล็ก
    โรงผลิตเสาเข็มคอนกรีตและผลิตภัณฑ์คอนกรีตอื่น ๆ
    รวมทั้งบริษัทผู้ให้เช่าเครื่องจักรอุปกรณ์ต่าง ๆ ในการก่อสร้าง เป็นต้น
    ซึ่งเป็นข้อได้เปรียบคู่แข่งขันรายอื่นที่ไม่มีธุรกิจในเครือที่สนับสนุนการก่อสร้างได้กว้างขวางครอบคลุมเท่ากิจการในเครือของบริษัทฯ

4.  บริษัทฯ ได้ดำเนินงานการก่อสร้างต่าง ๆ สำเร็จตามกำหนดเวลาที่ระบุไว้ในสัญญา
    และในบางโครงการสามารถทำเสร็จลุล่วงได้ก่อนกำหนดเวลาหลายเดือน
    ซึ่งจุดนี้ถือว่าเป็นจุดเด่นที่น่าภาคภูมิใจของบริษัทฯ จุดหนึ่ง

5.  บริษัทฯได้ใช้นโยบายการร่วมทุน (Equity Participation)
    ในโครงการที่คาดว่าจะให้ผลตอบแทนในอัตราที่เป็นที่พอใจ
    โดยเข้าไปถือหุ้นของโครงการที่มีศักยภาพสูงในแง่ของผลตอบแทนในการลงทุน นอกจากนี้แล้ว
    บริษัทฯ ยังมีการร่วมมือกับบริษัทก่อสร้างรายใหญ่ ๆ
    จากต่างประเทศที่มีความรู้และเทคโนโลยีใหม่ ๆ
    ที่สามารถนำมาใช้ในงานก่อสร้างประเภทต่าง ๆ ได้
    โดยความร่วมมือดังกล่าวจะปรากฏในลักษณะของกิจการร่วมค้า ซึ่งพันธมิตรของบริษัทฯ
    ที่ทำกิจการร่วมค้ากันทุกราย
    จะมีสัญญาผูกมัดมิให้ไปทำกิจการร่วมค้ากับบริษัทก่อสร้างอื่นที่เป็นคู่แข่งขันของบริษัทฯ
    จึงเป็นข้อได้เปรียบสำคัญที่คู่แข่งขันของบริษัทฯ ไม่สามารถทำได้

    ลักษณะของลูกค้า และความสัมพันธ์ระหว่างลูกค้ากับบริษัทฯ

ลูกค้าของบริษัทฯ แบ่งได้เป็น 2 กลุ่ม ได้แก่ ภาครัฐบาลหรือรัฐวิสาหกิจ
และภาคเอกชนในสัดส่วนร้อยละ 95.73 :
4.27(คำนวณจากมูลค่าโครงการก่อสร้างที่ดำเนินการอยู่ ณ วันที่ 31 ธันวาคม 2545)
โดยที่บริษัทฯ มีความสัมพันธ์ที่ดีกับลูกค้ามาโดยตลอด ทำให้ฐานลูกค้าขยายเพิ่มขึ้นอย่างรวดเร็ว
สำหรับลักษณะลูกค้าและแนวโน้มการทำงานในปัจจุบันส่วนใหญ่เป็นของภาครัฐ
อันสืบเนื่องมาจากความผันผวนทางเศรษฐกิจ
ซึ่งช่องทางในภาคเอกชนคงต้องรอการปรับตัวทางเศรษฐกิจอีกระยะหนึ่ง

สำหรับการทำงานในภาพรวมจะไม่มีความแน่นอนในด้านสัดส่วนการทำงานทั้งทางภาคเอกชนและภาครัฐบาลดังแสดงในตารางด้านล่าง
ทั้งนี้เนื่องจากในธุรกิจก่อสร้างนี้ลูกค้าจะเปลี่ยนแปลงไปตลอดเวลา
ไม่ว่าจะเป็นหน่วยราชการหรือเอกชน ขึ้นอยู่กับความต้องการการก่อสร้างในขณะนั้น ๆ
ดังนั้นการดำเนินงานของบริษัทฯจึงไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ

นอกจากมีความสัมพันธ์ที่ดีกับลูกค้าแล้ว บริษัทฯได้ใช้นโยบายการร่วมทุน (Equity
Participation) ในโครงการที่คาดว่าจะให้ผลตอบแทนอยู่ในอัตราที่เป็นที่พอใจ
นอกเหนือจากนี้บริษัทฯยังจะได้มีโอกาสเพิ่มรายได้ในฐานะผู้รับประมูลการก่อสร้างของโครงการนั้น
ๆ โดยเข้าไปถือหุ้นของโครงการที่มีศักยภาพสูงในแง่ของผลตอบแทนในการลงทุน

(ร้อยละ)

  --------------------------- -------------- ------------- --------------
  ประเภทของงาน                ปี 2545         ปี 2544        ปี 2543

  มูลค่าโครงการภาครัฐบาล         95.73          93.83         90.17

  มูลค่าโครงการภาคเอกชน         4.27           6.17          9.83

  มูลค่าโครงการในประเทศไทย      85.79          88.60         90.35

  มูลค่าโครงการในต่างประเทศ      14.21          11.40         9.65
  --------------------------- -------------- ------------- --------------

นโยบายราคาของบริษัทฯ

ในการคำนวณราคาต้นทุนของงานรับเหมาก่อสร้างเพื่อการประกวดราคาหรือเจรจากับลูกค้า บริษัทฯ
จะคำนึงถึงต้นทุนของวัตถุดิบ, ค่าแรงคนงาน และค่าใช้จ่ายการก่อสร้างเป็นหลัก พร้อมกันนี้ บริษัทฯ
ยังประมาณค่าใช้จ่ายที่อาจเกิดขึ้นเนื่องจากความล่าช้าในการเก็บเงินหรือการเปลี่ยนแปลงราคาของวัสดุก่อสร้างหลักไว้ในต้นทุนการก่อสร้างแล้ว
อย่างไรก็ตามงานก่อสร้างแต่ละประเภทจะมีสัดส่วนของวัตถุดิบ ค่าแรง
และค่าใช้จ่ายในการก่อสร้างแตกต่างกันออกไปตามลักษณะของโครงการ

3 ( 3 ) การจัดหาผลิตภัณฑ์หรือบริการ

ขั้นตอนการรับงาน

ขั้นตอนการรับงาน

1. การประกวดราคา การรับงานจากลูกค้าของบริษัทฯ โดยการติดตามข่าวการประกวดราคา
ตามประกาศจากหน้าหนังสือพิมพ์ หรือจากบริษัทที่ปรึกษาหรือบริษัทออกแบบ บริษัทฯ
จะเข้าร่วมทำการประกวดราคาโดยมีขั้นตอนดังนี้

1.1 ซื้อเอกสารประกวดราคาเพื่อคิดราคา

1.2 การเสนอราคา

2. การเจรจา บริษัทฯ อาจจะรับงานโดยการเจรจาตั้งแต่ต้น
โดยไม่มีการประกวดราคาซึ่งทางบริษัทฯ อาจเป็นฝ่ายไปเสนอบริการ
หรืออาจเป็นทางลูกค้าติดต่อเจาะจงเลือกบริษัทฯ

ขั้นตอนระหว่างการดำเนินงาน

1.  แบ่งงาน โดยดูประเภทของงาน และส่งต่อให้ฝ่ายที่เกี่ยวข้องรับผิดชอบเป็นส่วน ๆ ไป

2.  แต่งตั้งผู้จัดการโครงการ (Project Manager) ซึ่งมีหน้าที่รับผิดชอบในทุก ๆ
    ด้านของโครงการ

3.  วางแผนรายละเอียดโครงการ โดยผู้จัดการโครงการจะ

-   จัดตารางโครงการ (Working Schedule) ให้เหมาะกับเงื่อนไข
    และระยะเวลาการชำระเงิน

-   วางแผนคนงาน จะจำแนกระดับคนงานตามประเภทคนงาน
    ประมาณการจำนวนคนงานที่ใช้กับงานแต่ละประเภท

-   เตรียมสำนักงานชั่วคราว และจัดสาธารณูปโภคต่าง ๆ เช่น น้ำ ไฟฟ้า โทรศัพท์ ให้พร้อม

-   จัดทำตารางการทำงาน โดยละเอียดในแต่ละช่วงของโครงการ

4.  การดำเนินการก่อสร้าง
    ระหว่างดำเนินการก่อสร้างผู้ควบคุมและหัวหน้างานในแต่ละฝ่ายจะร่วมมือคอยตรวจสอบ ดูแล
    และรักษาอัตราความก้าวหน้าของงานให้เป็นไปตามแผนและกำหนดเวลาที่วางไว้

5.  การรายงานและบันทึก เป็นการรายงานผลเกี่ยวกับรายละเอียดของงานที่ทำ

6.  การติดตามและตรวจสอบ ต้องมีการตรวจสอบความก้าวหน้าของงาน ติดตามต้นทุน
    เปรียบเทียบกับ งบประมาณในการก่อสร้าง

7.  การตรวจเช็คความเรียบร้อยครั้งสุดท้ายก่อนส่งมอบงาน
    ตรวจสอบผลงานอยู่เป็นประจำทุกเดือน

    ขั้นตอนหลังการดำเนินงานแล้วเสร็จ

การส่งมอบงาน ฝ่ายผู้ว่าจ้างจะตรวจสอบความเรียบร้อยของงาน และจ่ายคืนเงินประกันผลงาน
(Retention Money) เมื่อครบกำหนดระยะเวลาประกันผลงานแล้ว
ผู้ว่าจ้างจะคืนหนังสือค้ำประกันผลงาน (Performance Bond) ให้แก่บริษัทฯ

ข้อมูลเกี่ยวกับวัตถุดิบ

รายชื่อบริษัทและร้านค้าที่จำหน่ายวัสดุก่อสร้างให้บริษัทฯ ซึ่งบริษัทฯ
ไม่มีการสั่งซื้อจากผู้จำหน่ายวัตถุดิบรายใดมากเกินกว่าร้อยละ 30 ของยอดสั่งซื้อรวมในแต่ละปี
ปรากฏดังนี้

+----------------------------+---------------------+------------------+
| ชื่อ                         | ประเภทกิจการ         | จำนวนปีที่จำหน่ายหรือ |
|                            |                     |                  |
|                            |                     | ให้บริการกับบริษัทฯ   |
+----------------------------+---------------------+------------------+
| 1. บริษัท ปูนซีเมนต์ไทย จำกัด    | จำหน่ายผลิตภัณฑ์ปูนซีเมนต์ | 43 ปี             |
| (มหาชน)                    |                     |                  |
+----------------------------+---------------------+------------------+
| 2. บริษัท ชลประทานคอนกรีต     | จำหน่ายผลิตภัณฑ์ปูนซีเมนต์ | 43 ปี             |
| จำกัด                       |                     |                  |
+----------------------------+---------------------+------------------+
| 3. บริษัท เชลล์แห่งประเทศไทย   | จำหน่ายผลิตภัณฑ์น้ำมัน    | 43 ปี             |
| จำกัด                       |                     |                  |
+----------------------------+---------------------+------------------+
| 4. บริษัทนครหลวงคอนกรีต จำกัด  | จำหน่ายผลิตภัณฑ์ปูนซีเมนต์ | 27 ปี             |
+----------------------------+---------------------+------------------+
| 5. บริษัท ไทยเมททอล จำกัด     | จำหน่ายผลิตภัณฑ์เหล็ก    | 15 ปี             |
+----------------------------+---------------------+------------------+
| 6. บริษัท กวงฮั้วพาณิชย์ จำกัด    | จำหน่ายผลิตภัณฑ์เหล็ก    | 15 ปี             |
+----------------------------+---------------------+------------------+
| 7. บริษัท สยามสติลซินดิเกต จำกัด | จำหน่ายผลิตภัณฑ์เหล็ก    | 17 ปี             |
+----------------------------+---------------------+------------------+

3(4) งานที่ยังไม่ได้ส่งมอบ ณ วันที่ 31 ธันวาคม พ.ศ.2545

(เฉพาะโครงการที่มีมูลค่างานมากกว่าร้อยละ 10 ของรายได้รวมของบริษัทฯ และบริษัทย่อยในปี
2545)

  ------------------------------- --------------------- ---------- ---------------- -----------
  โครงการในปัจจุบัน                  ความคืบหน้าของโครงการ   ระยะเวลา   คาดว่าจะแล้วเสร็จ   มูลค่างาน
                                  (%)                   (ปี)                         (ล้านบาท)

  1. งานก่อสร้างรถไฟฟ้าใต้ดิน (MRTA)   88.71                 4 ปี        มี.ค 2546         14,112.46
  ส่วน                                                                               

  เหนือ สายสีน้ำเงิน *                                                                  

  2. งานขุดขนดินและถ่านหินเหมืองแม่เมาะ 13.13                 9 ปี        ก.ย. 2552        10,982.75

  จ. ลำปาง สัญญาที่ 5                                                                  

  3. ก่อสร้างอาคารเทียบเครื่องบิน       9.12                  3 ปี 5 เดือน เม.ย. 2548       8,533.32
  ที่ท่าอากาศยาน                                                                       

  สุวรรณภูมิ **                                                                        

  4.                              16.36                 3 ปี 5 เดือน เม.ย. 2548       5,995.12
  ก่อสร้างอาคารผู้โดยสารที่ท่าอากาศยาน                                                     

  สุวรรณภูมิ                                                                           

  5. ทางรถไฟรางคู่ ตอนที่ 2 ส่วนที่ 1    84.45                 2 ปี 4 เดือน เม.ย. 2546       5,368.39

  (สายตะวันออก หัวหมาก – ฉะเชิงเทรา)                                                   
  ***                                                                               

  6. งานรถไฟฟ้าที่ไต้หวัน              78.43                 4 ปี 1 เดือน พ.ค. 2547        4,503.99

  7. ทางรถไฟรางคู่ ตอนที่ 2 ช่วงที่ 3    98.46                 2 ปี        มี.ค. 2546        3,583.87
  และ 4                                                                             

  (ภาชี – มาบกะเบาและลพบุรี) ***                                                       

  8. งานขุดขนดินและถ่านหินที่บ้านมูด่อง    47.81                 10 ปี       ธ.ค. 2551        2,100.95

  ประเทศพม่า                                                                         
  ------------------------------- --------------------- ---------- ---------------- -----------

หมายเหตุ * ดำเนินโครงการโดยกิจการร่วมค้า ไอโอเอ็น
โดยแสดงมูลค่างานตามสัดส่วนของบริษัทฯ

** ดำเนินโครงการโดยกิจการร่วมค้า ไอทีโอ

*** ดำเนินโครงการโดยกิจการร่วมค้า บริษัทฯ – โคจิเฟอร์ ทีเอฟ
โดยแสดงมูลค่างานตามสัดส่วนของบริษัทฯ